[pic] | EUROOPAN YHTEISÖJEN KOMISSIO |

Bryssel 24.8.2005

KOM(2005) 384 lopullinen

2005/0164 (CNS)

Ehdotus:

NEUVOSTON ASETUS

siemenalan yhteisestä markkinajärjestelystä

(komission esittämä)

PERUSTELUT

Siemenalan yhteisestä markkinajärjestelystä annettua neuvoston asetusta (ETY) N:o 2358/71 sekä siihen sisältyvien tuotteiden CN-koodeja on muutettu huomattavasti useita kertoja. Niistä ja erityisesti yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetulla neuvoston asetuksella (EY) N:o 1782/2003 toteutetuista muutoksista johtuen se on yhteisön oikeuden selkeyden ja ymmärrettävyyden edistämiseksi syytä kumota ja korvata uudella asetuksella.

Tuen myöntämisen ja rahoituksen yleisten sääntöjen vahvistamisesta siemenalalla 2 päivänä elokuuta 1972 annetun neuvoston asetuksen (ETY) N:o 1674/72 säännökset sisältyvät komission asetuksen (EY) N:o 1973/2004 10 luvussa säädettyihin soveltamista koskeviin yksityiskohtaisiin sääntöihin. Neuvoston asetus (ETY) N:o 1674/72 olisi sen vuoksi kumottava.

Tuontitodistusjärjestelmä on yhdenmukaistettu kaikkien siementen tuonnin osalta ja sitä on myös yksinkertaistettu sitten, ettei siinä säädetä enää kolmannesta maasta asianmukaisesti rekisteröityjen lisäyssopimusten puitteissa tapahtuvaa tuontia koskevasta poikkeuksesta.

Suomen erityisten ilmasto-olojensa vuoksi myöntämää kansallista tukea koskevat voimassa olevat säännökset säilytetään, ja komissio toimittaa neuvostolle näitä tukia koskevan raportin ennen 1 päivää tammikuuta 2006.

2005/0164 (CNS)

Ehdotus:

NEUVOSTON ASETUS

siemenalan yhteisestä markkinajärjestelystä

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen, ja erityisesti sen 36 artiklan ja 37 artiklan 2 kohdan kolmannen alakohdan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon Euroopan talous- ja sosiaalikomitean lausunnon,

sekä katsoo seuraavaa:

(1) Maataloustuotteiden yhteismarkkinoiden toimintaan ja kehitykseen olisi liityttävä yhteisen maatalouspolitiikan toteuttaminen, ja siihen olisi erityisesti sisällyttävä maatalouden yhteinen markkinajärjestely, jonka muoto voi vaihdella tuotteiden mukaan.

(2) Siemenalan yhteisestä markkinajärjestelystä 26 päivänä lokakuuta 1971 annettua neuvoston asetusta (ETY) N:o 2358/71[1] on muutettu huomattavasti useita kertoja, erityisesti yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetulla neuvoston asetuksella (EY) N:o 1782/2003[2]. Selvyyden vuoksi asetus (ETY) N:o 2358/71 olisi kumottava ja korvattava uudella asetuksella.

(3) Tuen myöntämisen ja rahoituksen yleisten sääntöjen vahvistamisesta siemenalalla 2 päivänä elokuuta 1972 annetun neuvoston asetuksen (ETY) N:o 1674/72[3] säännökset sisältyvät neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen, 29 päivänä lokakuuta 2004 annetun komission asetuksen (EY) N:o 1973/2004[4] 10 luvussa säädettyihin soveltamista koskeviin yksityiskohtaisiin sääntöihin. Neuvoston asetus (ETY) N:o 1674/72 olisi sen vuoksi kumottava.

(4) Jotta kolmansien maiden kanssa käytävää riisikauppaa voidaan valvoa, olisi säädettävä tuontitodistusten myöntämisestä niihin liittyvine vakuusvaatimuksineen, joilla varmistetaan todistushakemuksen kohteena olevien toimien toteutuminen.

(5) Tullijärjestelmä mahdollistaa luopumisen kaikista muista, kolmansista maista tuotavia tavaroita koskevista suojatoimenpiteistä.

(6) Sisämarkkina- ja tullimekanismi voi poikkeuksellisissa olosuhteissa kuitenkin osoittautua riittämättömäksi. Tällaisissa tapauksissa yhteisön olisi voitava toteuttaa nopeasti kaikki tarvittavat toimenpiteet, jotta yhteisön markkinat eivät jäisi suojaamatta mahdollisesti aiheutuvilta häiriöiltä. Toimenpiteiden on oltava yhteisön kansainvälisten velvoitteiden mukaisia.

(7) Kansallisten tukien myöntäminen vaarantaisi siemenalan yhtenäismarkkinoiden moitteettoman toiminnan. Tähän yhteiseen markkinajärjestelyyn kuuluviin tuotteisiin olisi siis sovellettava valtiontukea koskevia perustamissopimuksen määräyksiä. Suomi voi kuitenkin myöntää liittymisensä jälkeen komission suostumuksella tukia tietyille määrille siemeniä ja siemenviljaa, jotka on tuotettu yksinomaan Suomessa sen erityisten ilmasto-olosuhteiden vuoksi.

(8) Koska siemenalan yhteismarkkinat kehittyvät jatkuvasti, jäsenvaltioiden ja komission olisi annettavat toisilleen tiedoksi kaikki tällaiseen kehitykseen liittyvät tiedot.

(9) Tämän asetuksen täytäntöön panemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[5] mukaisesti,

ON ANTANUT TÄMÄN ASETUKSEN:

I luku Johdantosäännökset

1 ARTIKLA

Otetaan käyttöön siemenalalle yhteinen markkinajärjestely, joka koskee seuraavia tuotteita:

CN-koodi | Tavaran kuvaus |

0712 90 11 | Sokerimaissi, hybridit, kylvämiseen tarkoitetut |

0713 10 10 | Herneet (Pisum sativum), kylvämiseen tarkoitetut |

ex 0713 20 00 | Kahviherneet (garbanzot), kylvämiseen tarkoitetut |

ex 0713 31 00 | Vigna mungo (L.) Hepper tai Vigna radiata (L.), Wilczek -lajin pavut, kylvämiseen tarkoitetut |

ex 0713 32 00 | Adsukipavut (Phaseolus tai Vigna angularis), kylvämiseen tarkoitetut |

0713 33 10 | Tarhapavut (Phaseolus vulgaris), kylvämiseen tarkoitetut |

ex 0713 39 00 | Muut pavut, kylvämiseen tarkoitetut |

ex 0713 40 00 | Linssit eli kylvövirvilät, kylvämiseen tarkoitetut |

ex 0713 50 00 | Härkäpavut (Vicia faba var. major, Vicia faba var. equina, Vicia faba var. minor), kylvämiseen tarkoitetut |

ex 0713 90 00 | Muu kuivattu palkovilja, kylvämiseen tarkoitettu |

1001 90 10 | Spelttivehnä, kylvämiseen tarkoitettu |

ex 1005 10 | Hybridimaissi, siemenvilja |

1006 10 10 | Kuorimaton riisi (paddy- eli raakariisi), siemenvilja |

1007 00 10 | Durra, hybridit, kylvämiseen tarkoitetut |

1201 00 10 | Soijapavut, myös murskatut, kylvämiseen tarkoitetut |

1202 10 10 | Paahtamattomat tai muulla tavoin kypsentämättömät maapähkinät, kuorelliset, kylvämiseen tarkoitetut |

1204 00 10 | Pellavansiemenet, myös murskatut, kylvämiseen tarkoitetut |

1205 10 10 | Rapsin- ja rypsinsiemenet, myös murskatut, kylvämiseen tarkoitetut |

1206 00 10 | Auringonkukansiemenet, myös murskatut, kylvämiseen tarkoitetut |

ex 1207 | Muut öljysiemenet ja -hedelmät, myös murskatut, kylvämiseen tarkoitetut |

1209 | Siemenet, hedelmät ja itiöt, jollaisia käytetään kylvämiseen |

2 artikla

Siementen markkinointivuosi alkaa kunkin vuoden 1 päivänä heinäkuuta ja päättyy seuraavan vuoden 30 päivänä kesäkuuta.

3 artikla

Tämän asetuksen soveltaminen ei rajoita asetuksessa (EY) N:o 1782/2003 säädettyjen toimenpiteiden soveltamista.

II LUKUKolmansien maiden kanssa käytävä kauppa

4 ARTIKLA

1. Kaikkia 1 artiklassa tarkoitettuja tuotteita yhteisöön tuotaessa voidaan vaatia tuontitodistuksen esittämistä. Tuotteet, joille vaaditaan tuontitodistus, vahvistetaan 10 artiklan 2 kohdassa säädettyä menettelyä noudattaen.

2. Jäsenvaltioiden on myönnettävä tuontitodistus kaikille hakijoille riippumatta näiden sijoittautumispaikasta yhteisössä.

3. Todistus on voimassa kaikkialle yhteisön alueelle tuotaessa. Todistuksen myöntämisen edellytyksenä on sellaisen vakuuden asettaminen, jolla taataan, että tuotteet tuodaan todistuksen voimassaoloaikana. Vakuus pidätetään ylivoimaista estettä lukuun ottamatta kokonaan tai osittain, jos tuonti ei toteudu tässä määräajassa tai se toteutuu vain osittain.

5 artikla

Jollei tässä asetuksessa toisin säädetä, 1 artiklassa tarkoitettuihin tuotteisiin sovelletaan yhteisen tullitariffin mukaisia tulleja.

6 artikla

1. Yhdistetyn nimikkeistön yleisiä tulkintasääntöjä ja nimikkeistön soveltamista koskevia yksityiskohtaisia sääntöjä sovelletaan 1 artiklassa tarkoitettujen tuotteiden tariffiluokitteluun. Tämän asetuksen soveltamisesta johtuva tariffinimikkeistö sisällytetään yhteiseen tullitariffiin.

2. Jollei tässä asetuksessa tai sen nojalla annetuissa säännöksissä toisin säädetä, kolmansien maiden kanssa käytävässä kaupassa kielletään:

a) tullien tai vaikutukseltaan vastaavien maksujen kantaminen;

b) määrällisten rajoitusten tai vaikutuksiltaan vastaavien toimenpiteiden soveltaminen.

7 artikla

1. Jos tuonnin tai viennin seurauksena yhden tai useamman 1 artiklassa tarkoitetun tuotteen markkinat yhteisössä häiriintyvät tai uhkaavat häiriintyä siten, että perustamissopimuksen 33 artiklan tavoitteiden saavuttaminen vaarantuu, muiden kuin Maailman kauppajärjestön jäsenmaiden kanssa käytävässä kaupassa on mahdollista soveltaa aiheellisia toimenpiteitä, kunnes tällainen häiriö tai sen uhka on poistunut.

2. Jos 1 kohdassa tarkoitettu tilanne ilmenee, komissio päättää tarvittavista toimenpiteistä jäsenvaltion pyynnöstä tai omasta aloitteestaan. Kyseiset toimenpiteet annetaan tiedoksi jäsenvaltiolle, ja niitä sovelletaan viipymättä. Jos komissio saa jäsenvaltiolta tällaisen pyynnön, se tekee asiasta päätöksen kolmen työpäivän kuluessa pyynnön vastaanottamisesta.

3. Kukin jäsenvaltio voi saattaa 2 kohdassa tarkoitetut toimenpiteet neuvoston käsiteltäviksi niiden tiedoksi antamista seuraavien kolmen päivän kuluessa. Neuvosto kokoontuu viipymättä. Se voi määräenemmistöllä muuttaa tai kumota kyseiset toimenpiteet kuukauden kuluessa päivästä, jona ne saatettiin neuvoston käsiteltäväksi.

4. Tämän artiklan nojalla vahvistettuja säännöksiä sovelletaan perustamissopimuksen 300 artiklan 2 kohdan mukaisista sopimuksista johtuvia velvoitteita noudattaen.

III LUKU YLEISSÄÄNNÖKSET

8 ARTIKLA

1. Jollei tässä asetuksessa toisin säädetä, tämän asetuksen 1 artiklassa lueteltujen tuotteiden tuotantoon ja kauppaan sovelletaan perustamissopimuksen 87, 88 ja 89 artiklaa.

2. Suomi voi kuitenkin myöntää komission suostumuksella tukia tietyille määrille siemeniä ja tietyille määrille siemenviljaa, jotka on tuotettu yksinomaan Suomessa sen erityisten ilmasto-olosuhteiden vuoksi.

Komissio toimittaa neuvostolle ennen 1 päivää tammikuuta 2006 Suomen hyvissä ajoin toimittamien tietojen perusteella laaditun kertomuksen sallitun tuen tuloksista ja liittää siihen tarpeelliset ehdotukset.

9 artikla

Jäsenvaltioiden ja komission on toimitettava toisilleen tämän asetuksen soveltamiseksi tarvittavat tiedot.

10 artikla

1. Komissiota avustaa siementen hallintokomitea, jäljempänä ’komitea’.

2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.

Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.

3. Komitea vahvistaa työjärjestyksensä.

11 artikla

Yksityiskohtaiset säännöt tämän artiklan soveltamisesta ja erityisesti 4 artiklassa tarkoitettujen todistusten voimassaoloaika sekä 9 artiklassa tarkoitetut tiedot vahvistetaan 10 artiklan 2 kohdassa tarkoitettua menettelyä noudattaen.

IV LUKUSiirtymä- ja loppusäännökset

12 ARTIKLA

1. Kumotaan asetukset (ETY) N:o 2358/71 ja (ETY) N:o 1674/72.

2. Viittauksia asetukseen (ETY) N:o 2358/71 pidetään viittauksina tähän asetukseen, ja niitä on luettava liitteenä olevan vastaavuustaulukon mukaisesti.

13 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .

Sitä sovelletaan 1 päivästä heinäkuuta 2006.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE

Vastaavuustaulukko

Asetus (ETY) N:o 2358/71 | Tämä asetus |

1 artikla | 1 artikla |

2 artikla | 2 artikla |

– | 3 artikla |

3 artikla | – |

3 a artikla | – |

4 artiklan 1 kohta ja 2 kohdan ensimmäinen virke | 4 artikla |

4 artiklan 2 kohdan toinen alakohta | 11 artikla |

5 artiklan 1 kohta | 5 artikla |

5 artiklan 2 kohta, 6 artikla | 6 artikla |

7 artikla | 7 artikla |

8 artikla | 8 artikla |

9 artiklan ensimmäinen virke | 9 artikla |

9 artiklan toinen virke | 11 artikla |

11 artikla | 10 artikla |

12 artikla | – |

13 artikla | – |

14 artikla | – |

15 artikla | – |

16 artikla | – |

– | 12 artikla |

17 artikla | 13 artikla |

RAHOITUSSELVITYS |

1. | BUDJETTIKOHTA: 05 02 11 02 | MÄÄRÄRAHAT: 110 milj. euroa |

2. | TOIMENPITEEN NIMI: Ehdotus: neuvoston asetus siemenalan yhteisestä markkinajärjestelystä |

3. | OIKEUSPERUSTA: Perustamissopimuksen 37 artikla |

4. | TOIMENPITEEN TAVOITE: Asetuksen (EY) N:o 2358/71 kumoaminen ja korvaaminen asetuksella (EY) N:o 1782/2003 toimeenpannun siemenalan uudistuksen vuoksi |

5. | VAIKUTUKSET TALOUSARVIOON: | 12 KUUKAUDENJAKSO (milj. euroa) | KULUVA VARAINHOITO-VUOSI 2005 (milj. euroa) | SEURAAVA VARAINHOITO-VUOSI 2006 (milj. euroa) |

5.0 | MENOT - EY:N TALOUSARVIOSTA(TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ | - | - | - |

5.1 | TULOT - EY:N OMAT VARAT(MAKSUT/TULLIT) - KANSALLISELLA TASOLLA | - | - | - |

2007 | 2008 | 2009 | 2010 |

5.0.1 | MENOARVIO | - | - | - | - |

5.1.1 | TULOARVIO | - | - | - | - |

5.2 | LASKUTAPA: |

6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI |

6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI |

6.2 | LISÄTALOUSARVION TARVE | KYLLÄ/EI |

6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI |

HUOMAUTUKSIA: |

[1] EYVL L 246, 5.11.1971, s. 1. Asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1).

[2] (Ks. alaviite nro 4). Asetus sellaisena kuin se on viimeksi muutettuna komission asetuksella (EY) N:o 118/2005 (EUVL L 24, 27.1.2005, s. 15).

[3] EYVL L 177, 4.8.1972, s. 1. Asetus sellaisena kuin se on viimeksi muutettuna asetuksella (ETY) N:o 3795/85 (EYVL L 367, 31.12.1985, s. 21).

[4] EUVL L 345, 20.11.2004, s. 1. Asetus sellaisena kuin se on viimeksi muutettuna asetuksella (EY) N:o 794/2005 (EUVL L 134, 27.5.2005, s. 6).

[5] EYVL L 184, 17.7.1999, s. 23.